CGD ฟุ้งขายหุ้นกู้ 500 ลบ.เกลี้ยง! ลุยใช้เงินสร้างโรงเรียนนานาชาติ-ที่พักอาศัย
CGD ฟุ้งขายหุ้นกู้ 500 ลบ.เกลี้ยง! ลุยใช้เงินสร้างโรงเรียนนานาชาติ-ที่พักอาศัย
CGD ฟุ้งขายหุ้นกู้ 500 ลบ.เกลี้ยง! ลุยใช้เงินสร้างโรงเรียนนานาชาติ-ที่พักอาศัย
26 ก.ย. 2562

นายเบน เตชะอุบล ประธานเจ้าหน้าที่บริหาร บริษัท คันทรี่ กรุ๊ป ดีเวลลอปเมนท์ จำกัด (มหาชน) หรือ CGD เปิดเผยว่า การเสนอขายหุ้นกู้วงเงิน 500 ล้านบาท ให้กับผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 3-5 ก.ย.62 ที่ผ่านมา ได้รับการตอบรับจากนักลงทุนอย่างดีเยี่ยม โดยสามารถขายได้ทั้งหมดนับเป็นการตอกย้ำความเชื่อมั่นนักลงทุนที่มีต่อธุรกิจของบริษัท และแนวโน้มการเติบโตในอนาคต
สำหรับวัตถุประสงค์การออกหุ้นกู้ครั้งนี้ เพื่อนำเงินมาใช้ลงทุนในโครงการก่อสร้างที่พักอาศัยและโครงการโรงเรียนนานาชาติ ย่านถนนพระราม 3 และ/หรือใช้เป็นเงินทุนหมุนเวียนในการดำเนินงาน และ/หรือชำระคืนหนี้ ซึ่งอาจรวมถึงตั๋วแลกเงินที่จะครบกำหนด
“โครงการที่พักอาศัยและโครงการโรงเรียนนานาชาติชั้นนำที่ถนนวงแหวนอุตสาหกรรม พระราม 3 มีความคืบหน้าเป็นอย่างมาก โรงเรียนนานาชาติมีมูลค่าการลงทุนกว่า 5 พันล้านบาท มีความเชี่ยวชาญสูงและได้ประสบความสำเร็จระดับนานาชาติอย่างยาวนาน จะเปิดสอนตั้งแต่ระดับชั้นเตรียมอนุบาลถึงเกรด 12 และมีแผนประกาศชื่อโรงเรียนในอนาคตอันใกล้นี้ ส่วนของโครงการที่พักอาศัย มีมูลค่ากว่า 1 หมื่นล้านบาท คาดว่าจะเปิดตัวได้เร็ว ๆ นี้เช่นกัน โดยทั้งสองโครงการเป็นไปตามแผนกลยุทธ์ของบริษัท ที่สร้างรายได้ทั้งจากสินทรัพย์ที่สร้างการรับรู้รายได้อย่างต่อเนื่องและสินทรัพย์เพื่อขาย”นายเบน กล่าว